మార్టిన్ గప్టిల్

మార్టిన్ జేమ్స్ గప్టిల్ (జననం 1986, సెప్టెంబరు 30) న్యూజీలాండ్ క్రికెటర్. క్రికెట్ లోని పరిమిత ఓవర్ల ఫార్మాట్‌లలో ఓపెనింగ్ బ్యాట్స్‌మెన్‌గా రాణించాడు. వన్డే ఇంటర్నేషనల్ మ్యాచ్‌లో డబుల్ సెంచరీ చేసిన ఐదవ ఆటగాడిగా, క్రికెట్ ప్రపంచ కప్ మ్యాచ్‌లలో అత్యధిక వ్యక్తిగత స్కోరు 237 (నాటౌట్) సాధించిన న్యూజీలాండ్‌కు చెందిన మొదటి క్రికెటర్ గా, వన్డే ఇంటర్నేషనల్స్‌లో రెండవ అత్యధిక స్కోరుగా రికార్డును కలిగి ఉన్నాడు. 2021 మార్చిలో, తన 100వ టీ20 మ్యాచ్‌లో ఆడాడు.

గప్టిల్ ఈడెన్ పార్క్ క్రికెట్ స్టేడియంలో 600 కంటే ఎక్కువ టీ20 పరుగులు చేశాడు. ఒకే వేదికపై 500, 600 ప్లస్ టీ20 పరుగులు చేసిన మొదటి, ఏకైక ఆటగాడిగా నిలిచాడు.

 అంతర్జాతీయ క్రికెట్ 
2006లో శ్రీలంకలో జరిగిన అండర్-19 క్రికెట్ ప్రపంచకప్‌లో గుప్టిల్ తొలిసారిగా న్యూజీలాండ్‌కు ప్రాతినిధ్యం వహించాడు. న్యూజీలాండ్ తరపున 2009 జనవరి 10న వెస్టిండీస్‌పై ఆక్లాండ్‌లో తన వన్డే ఇంటర్నేషనల్ అరంగేట్రం చేసాడు. తన వన్డే అరంగేట్రంలోనే సెంచరీ చేసిన (అతని స్కోరు 122 నాటౌట్ అత్యధిక స్కోరు) మొదటి న్యూజీలాండ్ ఆటగాడిగా నిలిచాడు. న్యూజీలాండ్ తరపున వన్డేలో అరంగేట్రం చేయడంతోపాటు, వన్డేలలో రెండవ అత్యధిక అరంగేట్రం స్కోరు, పూర్తి చేసిన వన్డే ఇన్నింగ్స్‌లో బ్యాట్‌ని మోసిన మొదటి న్యూజీలాండ్ ఆటగాడిగా నిలిచాడు. 2009 మార్చిలో హామిల్టన్‌లో జరిగిన మొదటి టెస్ట్‌లో భారతదేశానికి వ్యతిరేకంగా తన టెస్ట్ క్రికెట్‌లోకి అరంగేట్రం చేసి 14 పరుగులు, 48 పరుగులు చేశాడు. 2009లో అతని ప్రదర్శనల కోసం, ఐసిసిచే వరల్డ్ వన్డే XIలో ఎంపికయ్యాడు.

2011-12 సీజన్‌లో ప్రదర్శనలకు, సర్ రిచర్డ్ హ్యాడ్లీ పతకాన్ని గెలుచుకున్నాడు. 2011-12 సీజన్‌కు న్యూజీలాండ్ క్రికెట్ ద్వారా టీ20 ప్లేయర్ ఆఫ్ ది ఇయర్ అవార్డును అందుకున్నాడు.

న్యూజీలాండ్ 2013 ఇంగ్లండ్ పర్యటనలో, గప్టిల్ లార్డ్స్ సౌతాంప్టన్‌లలో 189 నాటౌట్ స్కోరుతో వరుసగా అజేయ శతకాలు సాధించాడు. ఆ సమయంలో ఒక వన్డేలో న్యూజీలాండ్ ఆటగాడు చేసిన అత్యధిక స్కోరు అది.Martin Guptill, CricInfo. 

 మూలాలు 

 బాహ్య లింకులు 
 

వర్గం:న్యూజీలాండ్ టీ20 క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1986 జననాలు